PATVIRTINTA Klaipėdos ,,Medeinės“ mokyklos direktoriaus 2023-09-

įsakymu Nr.

 **„Žvaigždučių Vilties bėgimas“**

**NUOSTATAI**

2023 m. rugsėjo 21 d.

 **I. BENDROSIOS NUOSTATOS**

2023 rugsėjo mėn. 21 d. 11 val. Klaipėdos „Medeinės“ mokyklos bendruomenė ir ,,Vilties miestas“ organizuoja renginį „Žvaigždučių Vilties bėgimas“, kuris kviečia solidarizuotis su sergančiaisiais onkologinėmis ligomis, ragina geros valios žmones paremti Klaipėdos Šv. Pranciškaus onkologijos centro veiklą, skirtą onkologinių ligonių ir jų artimųjų vilčiai nuspalvinti.

 Renginio organizatoriai: Klaipėdos „Medeinės“ mokykla, ,,Vilties miestas“.

**II. RENGINIO TIKSLAS IR UŽDAVINIAI**

1. **Renginio tikslas:** organizuoti Klaipėdos miesto individualiųjų ugdymosi poreikių mokinių masinį „Žvaigždučių Vilties bėgimą“, skatinti sveiką gyvenimo būdą pagal individualias fizines galimybes, paremti Klaipėdos Šv. Pranciškaus onkologijos centro veiklą.
2. **Renginio uždaviniai:**

2.1. Stiprinti neįgaliųjų žmonių savivertę, suteikti galimybę saviraiškai, emociniam pasitenkinimui.

2.2. Gerinti jų fizinę būklę, aktyvinti poreikį sportuoti pagal individualias fizines galimybes.

2.3. Skatinti mokinių ir pedagogų bendradarbiavimą.

2.4. Dalintis gerąja patirtimi.

**Kompetencijos:**

**pažinimo**: ugdysis judėjimo formų įvairovę, siejamą su fizinio pajėgumo didinimu, judesių kultūros gerinimu, sveikatos stiprinimu ir saviraiškos galimybėmis;

**kultūrinė:** aktyviai ir atsakingai įsitrauks į sportinę veiklą, gebės įvardinti ir kritiškai vertinti bei toleruoti įvairias kultūros formas ir reiškinius, derins savos kultūros ir kitų kultūrų suformuotas prielaidas bei galimus šališkumus;

**pilietiškumo**: kartu su kitais bendruomenės nariais kūrybiškai ir socialiai atsakingai kurs draugišką, demokratišką aplinką, remiantis demokratijos vertybėmis dalyvaus bendruomenės gyvenime;

**komunikavimo:** mokės bendrauti ir bendradarbiauti, keistis informacija, taikys komunikavimo priemonių ir formų įvairovę, pasirinks ir vartos verbalines ir neverbalines raiškos priemones ir formas (ženklus, gestus, kūno kalbą, garsus) bei informacijos perteikimo, gavimo ir supratimo būdus.

**socialinė, emocinė ir sveikos gyvensenos kompetencija:** mokės išsikelti asmeninio ir komandinio fizinio aktyvumo tobulėjimo tikslus, jų sieks, stebės pažangą.

**III. RENGINIO ORGANIZAVIMAS**

**3.1. Renginio dalyviai:** Klaipėdos „Medeinės“ mokyklos bendruomenė, Klaipėdos specialiosios mokyklos – daugiafunkcio centro „Svetliačiok“ mokiniai, Klaipėdos ,,Litorinos“ mokyklos mokiniai, BĮ neįgaliųjų centras „Klaipėdos lakštutė“, Lietuvos sutrikusio intelekto žmonių globos bendrija „Klaipėdos viltis“, Lietuvos triračių sporto asociacija ir Lietuvos neįgaliųjų draugija, Lietuvos didžiojo kunigaikščio Butigeidžio dragūnų batalionas, Lietuvos specialiųjų mokyklų mokiniai, VšĮ ,,Elgesio sprendimai“, bendrojo lavinimo mokyklų atstovai, Klaipėdos miesto, Klaipėdos rajono mokyklų, darželių atstovai, savanoriai, mokinių tėvai.

**3.2. Registracija:** el. paštu info@klaipedosmedeine.lt, tel. 860736706 iki 2023 m. rugsėjo 20 d.. Registruojantis nurodyti įstaigos pavadinimą, pedagogo vardą, pavardę, mokinių skaičių.

**IV. APDOVANOJIMAS**

 Dalyviai bus apdovanoti Vilties bėgimo medaliais.

**V. RENGINIO VIETA IR LAIKAS**

2023 m. rugsėjo 21 d. 11:00 – 13:30 val. Klaipėdos VšĮ  Šv. Pranciškaus onkologijos centras, Savanorių g. 4, Klaipėda.

***Renginys viešas. Viso renginio metu bus filmuojama ir fotografuojama.***

Nuostatus parengė mokytojai: Olesia Matulevičienė

 Odeta Macijauskė

Suderinta:

Direktoriaus pavaduotoja ugdymui Vaida Žižiūnienė